ছাত্রীর বুকে-গোপনাঙ্গে হাত! শ্লীলতাহানির অভিযোগ প্রধান শিক্ষকের বিরুদ্ধে

কলকাতা: শহরের স্কুলে ছাত্রীর বুকে-গোপনাঙ্গে হাত! কলকাতার (Kolkata School Incident) স্কুলে শ্লীলতাহানির অভিযোগ প্রধান শিক্ষকের (Head Master Allegedly Harassed Student) বিরুদ্ধে। ঘটনা দমদমের ভারতীয় বিদ্যামন্দির স্কুলে (Dum Dum Bharatiya Vidyamandir High School)। অভিযোগ, ছাত্রীর বুকে ও গোপনাঙ্গে হাত দেয় প্রধান শিক্ষক। নির্যাতিতার পরিবারের তরফে থানায় অভিযোগ দায়ের করা হয়েছে। ঘটনাকে কেন্দ্র করে মঙ্গলবার তুমুল উত্তেজনা ছড়ায়। অভিভাবকরা বিক্ষোভ দেখায়।

আরও পড়ুন: যাদবপুর কাণ্ড নিয়ে এবার সরব দেবাংশু

সূত্রের খবর, সোমবার অষ্টম শ্রেণির এক ছাত্রীকে নিজের ঘরে ডেকেছিল অভিযুক্ত প্রধান শিক্ষক শুভজিৎ ভট্টাচার্য। সেখানেই সে ওই পড়ুয়ার সঙ্গে অভদ্র আচরণ করেন প্রধান শিক্ষক। নির্যাতিতার কথায়, জামা ধরে টান মারে। বুকে ও গোপনাঙ্গে হাত দেয়। বাড়ি ফিরে পরিবারকে পুরো বিষয়টা জানায় নির্যাতিতা। এরপরই স্কুলের অন্যান্য অভিভাবকরা জানতে পারেন। প্রধান শিক্ষকের গ্রেফতারির দাবি মঙ্গলবার সকাল থেকেই স্কুলে বিক্ষোভ দেখাতে শুরু করেন তাঁরা। ছাত্রীদের দাবি, দীর্ঘদিন ধরে স্কুলে এই নোংরামি চলছিল। প্রতিবাদ করেও কোনও লাভ হয়নি। কোনও না কোনও ছাত্রীর গায়ে হাত দিত ওই শিক্ষক। দমদম থানাতেও অভিযোগ দায়ের করা হয়েছে প্রধান শিক্ষকের বিরুদ্ধে। প্রসঙ্গত, কদিন আগে টালা আদর্শ বালিকা বিদ্যালয়ের কম্পিউটার শিক্ষকের বিরুদ্ধে এমন অভিযোগ উঠেছিল। কম্পিউটার শেখানোর নাম করে তিনি একাধিক ছাত্রীদের গায়ে হাত দেন শিক্ষক।